ኣነ ጾረይ ኣራጊፈ እየ መጺአ። ቅድሚ ሕጂ ኣብ ዝነበረ ናይ መሰረታት ምንቅስቓስ ብዙሕ ምክልባትን ማእሰርትን ክሳብ 18 ዓመታት ከቕጽዕ ዝኽእል ክሳብ ሕጂ ዘሎ ክስን በጺሑኒ እዩ። ኣነ ኣብቲ ምንቅስቓስ ኣብ መቐለን ከባቢኣን ንኽልተ ዓመታት ክንቀሳቐስ እንከለኹ ብዙሕ ጸገም እዩ ኣጋጢሙኒ። ኣብ ልዕሊ ቤተሰበይ ዝወረደ ብዙሕ ነገር ግን የሎን። እቲ ምንቅስቓስ ሓያል ስለዝነበረ ከምዘይዕወቱ ስለዝፈለጡ ብዙሕ ኣይደፍኡሉን። ሓደ ሓደ ተጽዕኖ ግን ኣለው። ካልእ ይትረፍ ኣብ ልዕሊ ቤተሰበይ ስነ ልቦናዊ ተጽዕኖ ኣሎ። ኣብ ልዕለይ ግን ብዙሕ እዩ ኣጋጢሙ። ተሃሪመ፡ ተኣሲረ፡ ክሲ እውን ኣሎኒ። ብዛዕብኡ ኣብ ሚድያ እውን ይፍለጥ እዩ። ከምኡ ማለተይ ኣይነበረን ነብዩ። ኣባል ብልጽግና ምስ ኮንካ ዝተፈለየ ዘጋጠመካ ነገር ኣሎ ድዩ?
